2022 12 6
LT
Europos Sąjungos oficialusis leidinys
C 465/107 2022 m. gegužės 3 d., antradienis
konkurencingumo srityse; taip pat atkreipia dėmesį į tai, kad dirbtinio intelekto technologijos kelia riziką, kad sumažės žmogiškųjų išteklių ir bus pakeista žmogaus autonomija; pabrėžia, kad šiais privalumais ir pavojais turėtų būti vadovaujamasi reglamentuojant DI ir informuojant visuomenę apie jį;
296. pabrėžia, kad ES turi galimybių formuoti tarptautines diskusijas dirbtinio intelekto klausimais ir parengti pasaulyje pirmaujančias bendras taisykles ir standartus, skatindama į žmogų orientuotą, patikimą ir tvarų požiūrį į dirbtinį intelektą, visapusiškai laikantis pagrindinių teisių; vis dėlto pabrėžia, kad norint tarptautiniu lygmeniu įtvirtinti tokį išskirtinį Europos požiūrį į dirbtinį intelektą reikia imtis skubių veiksmų, todėl ES turi greitai susitarti dėl bendros dirbtinio intelekto strategijos ir reguliavimo sistemos; pabrėžia, kad rengiant tarptautines technologijų normas ir standartus reikia glaudesnio koordinavimo ir bendradarbiavimo su panašiai mąstančiais demokratiniais partneriais;
297. pabrėžia, kad šiuo metu ES dar toli gražu neįgyvendino savo siekio tapti konkurencinga dirbtinio intelekto srityje pasauliniu mastu; atsižvelgdamas į tai pabrėžia, kad svarbu nustatyti suderintas taisykles ir standartus, teisinį tikrumą ir vienodas sąlygas siekiant skatinti dirbtinio intelekto įsisavinimą ir inovacijas, be kita ko, pašalinant nereikalingas administracines kliūtis startuoliams, MVĮ ir pilietinei visuomenei; pripažįsta, kad radikalūs šio masto pokyčiai daro skirtingą poveikį įvairioms visuomenės grupėms, ir pabrėžia, kad pereinant prie skaitmeninių technologijų turi būti visapusiškai gerbiamos pagrindinės teisės; ragina Komisiją, valstybes nares ir Parlamentą, įskaitant atitinkamus jo komitetus, imtis tolesnių veiksmų dėl rekomendacijų, pateiktų ES dirbtinio intelekto veiksmų plane;
298. ragina sukurti dirbtinio intelekto reglamentavimo aplinką, kurioje būtų užtikrintas veiksmingas valdymas ir pagrindinių teisių apsauga, kartu sudarant palankesnes sąlygas visų dydžių subjektams konkurencingai patekti į skaitmenines rinkas, kad būtų skatinamos inovacijos ir ekonomikos augimas visų labui; pabrėžia, kad konkurencinga, prieinama ir sąžininga duomenų ekonomika, grindžiama bendrais standartais, yra būtina tinkamo dirbtinio intelekto plėtojimo ir mokymo sąlyga; atsižvelgdamas į tai, atkreipia dėmesį į riziką, kad rinkos koncentracija duomenų ekonomikoje išplis į dirbtinio intelekto taikomųjų programų ekonomiką;
299. daro išvadą, kad pažanga siekiant ES skaitmeninių užmojų tokiose srityse kaip dirbtinis intelektas reikalauja daug didesnės integracijos ir suderinimo bendrojoje skaitmeninėje rinkoje, siekiant skatinti tarpvalstybinius mainus ir užtikrinti, kad visoje ES būtų taikomos tos pačios taisyklės ir standartai; pabrėžia, kad ES institucijos turi kovoti su piktnaudžiavimu įtaka rinkoje, kad būtų suvienodintos konkurencijos sąlygos;
300. daro išvadą, kad reikia imtis būtinų veiksmų siekiant užtikrinti, kad skaitmeninė pertvarka skatintų žaliąją pertvarką ir jai netrukdytų; daro išvadą, kad DI sistemoms reikia patikimos infrastruktūros ir junglumo sugebėjimų; pabrėžia, kad skaitmeninė infrastruktūra, atitinkanti žaliąjį kursą, bus skirta visiems sektoriams bei vertės grandinėms ir turėtų atitikti žiedinės ekonomikos principus; pabrėžia, kad vis dėlto dirbtinis intelektas nebus funkcionalus, jei nebus tinkamai įdiegta skaitmeninė infrastruktūra, įskaitant plačiajuostį ryšį, šviesolaidinius mazgus, tinklo paribio mazgus ir 5G ryšį; pabrėžia, kad svarbu mažinti didėjantį energijos suvartojimą ir išteklių naudojimą, kad iki 2030 m. būtų sukurta neutralizuoto poveikio klimatui skaitmeninė infrastruktūra;
301. pabrėžia, kad sparti dirbtinio intelekto technologijų pažanga taip pat turės įtakos visų tų, kurie neturi įgūdžių pakankamai greitai prisitaikyti prie šių naujų technologijų, pragyvenimo šaltiniams; pažymi, kad kvalifikacijos kėlimas ir perkvalifikavimas gali padėti išspręsti daugelį su tuo susijusių socialinių ir ekonominių problemų, tačiau pabrėžia, kad šis poveikis taip pat turėtų būti sprendžiamas atsižvelgiant į socialinės gerovės sistemas, miesto ir kaimo infrastruktūrą ir demokratinius procesus; daro išvadą, kad siekiant skatinti inovacijas dirbtinio intelekto srityje, didinti dirbtiniu intelektu grindžiamų prietaikų pripažinimą ir užtikrinti, kad niekas nebūtų paliktas nuošalyje, būtina suteikti žmonėms priemonių skaitmeniniams įgūdžiams įgyti; pabrėžia, kad siekiant padidinti skaitmeninį raštingumą ir atsparumą, IRT ir gamtos mokslų, technologijų, inžinerijos ir matematikos principais grindžiamas švietimas turi prasidėti ankstyvame etape ir išlikti prieinamas visais gyvenimo etapais; mano, kad iniciatyvos, kuriomis siekiama sukurti dirbtinio intelekto kompetencijos ekosistemas, pritraukti DI talentų į ES ir kovoti su protų nutekėjimu, yra gyvybiškai svarbios;
302. pabrėžia, kad svarbu spręsti dirbtiniu intelektu grindžiamus iššūkius, susijusius su pagrindinėmis teisėmis, taip sudarant sąlygas dirbtiniam intelektui veiksmingai tapti priemone, kuri tarnauja žmonėms ir visuomenei ir kuria siekiama bendros gerovės bei bendrojo intereso; daro išvadą, kad siekiant didinti piliečių pasitikėjimą dirbtiniu intelektu, jų pagrindinės teisės turi būti apsaugotos visais gyvenimo aspektais, įskaitant dirbtinio intelekto naudojimą viešojoje erdvėje ir darbo vietoje; ypač pabrėžia, kad vykdant skaitmeninę pertvarką reikia atsižvelgti į moterų ir mažumų bendruomenių teises, tikslus ir interesus; pabrėžia, kad viešosios tarnybos ir jų administracinės struktūros turi rodyti pavyzdį; pabrėžia, kad ES